section_heading: Kupnja Renaulta
paragraph_text: Renault grupa je 1999. kupila Daciu s ciljem proizvodnje niskobužetnih malih automobila za tržište Središnje i Istočne Europe. 2000. je predstavljen model SupeRNova, poboljšanja verzija modela Nova. Prodaja modela je bila zadovoljavajuća, te je 2002. godine prodano 53.000 vozila. Oko 50% rumunjskog tržišta automobila je držala Dacia. Model SupeRNova je 2003. zamijenjen s modelom Solenza, koji je imao potpuno redizajniranu unutrašnjost te moderniji izgled od prethodnika. Solenza je bila samo premosnica za konkretan model kojim bi se Dacia probila ne samo na tržište balkanskih zemalja, već i na dio tržišta zapadne Europe. Proizvodnja Solenze je prestala 2005. s predstavljanjem novog modela Dacie Logan.